SAISTOŠIE noteikumi Nr.

NOLIKUMS Nr.\_\_\_\_\_/2023

Siguldā

2023.gada \_\_.janvārī Nr. **\_\_\_**

**Apstiprināts**

ar Siguldas novada pašvaldības domes

lēmumu (prot. Nr.\_\_\_, .§)

# **Siguldas novada pašvaldības iedzīvotāju padomju nolikums**

*Izdots saskaņā ar*

*Valsts pārvaldes iekārtas likuma*

*73.panta pirmās daļas 1. punktu*

*Pašvaldību likuma 58.panta sesto daļu*

1. **Vispārīgie jautājumi**
2. Saistošie noteikumi (turpmāk – Nolikums) noteic Siguldas novada pašvaldības (turpmāk – Pašvaldība) iedzīvotāju padomju (turpmāk – Iedzīvotāju padome) izveidošanas un darbības nosacījumus, tostarp:
   1. padomes kompetenci vietējās kopienas jautājumu izlemšanā papildus šajā likumā noteiktajam;
   2. padomes darbības teritoriju;
   3. padomes locekļu skaitu un kandidātu izvirzīšanas kārtību no katras šīs daļas 2. punktā minētās teritorijas iedzīvotāju vidus, nodrošinot iespēju iedzīvotājiem izvirzīt savus kandidātus;
   4. padomes locekļu ievēlēšanas kārtību, paredzot iespēju iedzīvotājiem tieši balsot par padomes locekļu kandidātiem;
   5. padomes darbības termiņu;
   6. padomes darba organizāciju;
   7. kārtību, kādā pašvaldības institūcijas izskata iedzīvotāju padomes iesniegumus.
3. Iedzīvotāju padome ir konsultatīva institūcija, kas sastāv no Iedzīvotāju padomes darbības teritorijas iedzīvotājiem.
4. Iedzīvotāju padomes izveidošanas mērķis ir nodrošināt vietējo kopienu iedzīvotāju interešu pārstāvību un pašvaldības teritorijas attīstību, veicinot iedzīvotāju savstarpējo sadarbību un saskaņotu rīcību kopējam labumam.
5. Siguldas novadā pašvaldībā ir šādas iedzīvotāju padomes:
   1. Allažu pagasta iedzīvotāju padome;
   2. Inčukalna pagasta iedzīvotāju padome;
   3. Krimuldas pagasta iedzīvotāju padome;
   4. Lēdurgas pagasta iedzīvotāju padome;
   5. Mālpils pagasta iedzīvotāju padome;
   6. Mores pagasta iedzīvotāju padome;
   7. Siguldas pagasta iedzīvotāju padome;
   8. Siguldas pilsētas iedzīvotāju padome.
6. Nolikuma 4.punktā minētās iedzīvotāju padomes darbojas attiecīgajā administratīvajā teritorijā.
7. **Iedzīvotāju padomes uzdevumi, tiesības un pienākumi**
8. Iedzīvotāju padome atbilstoši tās darbības teritorijai nodrošina tās iedzīvotāju interešu pārstāvību pašvaldībā šādos jautājumos:
   1. Pašvaldības administratīvās teritorijas labiekārtošana un sanitārā tīrība (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana);
   2. teritorijas un būvju uzturēšanas prasību noteikšana, ciktāl tā saistīta ar sabiedrības drošību, sanitārās tīrības uzturēšanu un pilsētvides ainavas saglabāšanu;
   3. iedzīvotājiem sniedzamais kultūras piedāvājums un iespējas piedalīties kultūras dzīvē;
   4. Pašvaldības teritorijā esošā kultūras mantojuma saglabāšana;
   5. atbalsts kultūras norisēm;
   6. atbalsta sniegšana saimnieciskās darbības sekmēšanai;
   7. iedzīvotāju sociālās, izglītības un sporta vajadzības;
   8. nozīmīgi attīstības projekti;
   9. citi jautājumi, kas svarīgi iedzīvotājiem.
9. Iedzīvotāju padomei, pildot uzdevumus, ir šādi pienākumi:
   1. apzināt vietējo iedzīvotāju vajadzības;
   2. izskatīt vietējo iedzīvotāju ierosinājumus;
   3. informēt vietējos iedzīvotājus par Iedzīvotāju padomes darbu, sanāksmēm un to darba kārtību.
10. Iedzīvotāju padomei ir šādas tiesības:
    1. sagatavot lēmumu projektus izskatīšanai domē par tās kompetencē minētajiem jautājumiem;
    2. sniegt domei viedokli pēc tās pieprasījuma;
    3. pieaicināt dalībai Iedzīvotāju padomes sēdē pašvaldības attiecīgās teritorijas pagasta pārvaldes vadītāju, domes deputātus un pašvaldības centrālas pārvaldes un iestāžu vadītājus, nevalstisko organizāciju, komercsabiedrību un iedzīvotāju pārstāvjus.
    4. pieprasīt un saņemt no pašvaldības informāciju, kas saistīta ar vietējās kopienas jautājumu izlemšanu.
11. **Iedzīvotāju padomes izveides kārtība un darbības termiņš**
12. Par Iedzīvotāju padomes locekli var būt 16 gadu vecumu sasniedzis Latvijas vai Eiropas savienības pilsonis, kurš ir reģistrēts Fizisko personu reģistrā. Par padomes locekli nav atļauts būt domes deputātam, pašvaldības izpilddirektoram un viņa vietniekam.
13. Iedzīvotāju padomi ir tiesīgas vēlēt attiecīgajā administratīvi teritoriālajā vienībā deklarētas fiziskās personas, kuras sasniegušas 16 gadu vecumu un ir Latvijas Republikas pilsoņi vai tādi Eiropas Savienības pilsoņi, kuri nav Latvijas Republikas pilsoņi, bet ir reģistrēti Fizisko personu reģistrā.
14. Siguldas novadā pašvaldības iedzīvotāju padomēs atbilstoši teritoriālajam iedalījumam un proporcionāli iedzīvotāju skaitam ir noteikts šāds iedzīvotāju padomes locekļu skaits:
    1. Allažu pagasta iedzīvotāju padomē 5 locekļi;
    2. Inčukalna pagasta iedzīvotāju padome 7 locekļi;
    3. Krimuldas pagasta iedzīvotāju padome 7 locekļi;
    4. Lēdurgas pagasta iedzīvotāju padome 5 locekļi;
    5. Mālpils pagasta iedzīvotāju padome 7 locekļi;
    6. Mores pagasta iedzīvotāju padome 5 locekļi;
    7. Siguldas pagasta iedzīvotāju padome 5 locekļi;
    8. Siguldas pilsētas iedzīvotāju padome 9 locekļi.
15. Pašvaldība izsludina pieteikšanos Iedzīvotāju padomes locekļu amatam, aicinājumu publicējot paziņojumu tīmekļa vietnes www.sigulda.lv sadaļas “Sabiedrība” apakšsadaļā “Sabiedrības līdzdalība” un Pašvaldības sociālo tīklu kontos.
16. Paziņojumā norāda Iedzīvotāju padomes locekļu kandidātu pieteikuma iesniegšanas termiņu, kas nav īsāks par 30 dienām no pieteikšanās paziņojuma publicēšanas dienas.
17. Ikvienam iedzīvotājam, kas atbilst nolikuma 9.punktā noteiktajām prasībām, ir tiesības pieteikt savu kandidatūru Iedzīvotāju padomes locekļa amatam, iesniedzot pieteikumu Pašvaldības paziņojumā noteiktajā kārtībā.
18. Kandidātus Padomes locekļa amatam var izvirzīt arī attiecīgās administratīvi teritoriālajā vienībā deklarētais iedzīvotājs, iesniedzot ar Padomes locekļa kandidātu rakstveidā saskaņotu pieteikumu Pašvaldības paziņojumā noteiktajā kārtībā.
19. Ja noteiktajā termiņā pieteikušos kandidātu skaits ir mazāks kā Padomē ievēlējamo locekļu skaits, Pašvaldība pagarina pieteikšanās termiņu vēl par 30 dienām, par to publicējot paziņojumu atbilstoši 12. punktā noteiktajam.
20. Ja, pēc atkārtota termiņa noteikšanas, nav saņemts pietiekams pieteikumu skaits, Padomes izveidošanu atliek, līdz saņemts iedzīvotāju ierosinājums atkārtotai kandidātu izvirzīšanas uzsākšanai.
21. Pašvaldība organizē balsošanu par Iedzīvotāju padomes kandidātiem, ievietojot paziņojumu Pašvaldības tīmekļa vietnē www sigulda.lv Iedzīvotāju padomes locekļu kandidātu sarakstu, norādot termiņu, kurā notiek balsošana un informāciju, kādā veidā balsojums iesniedzams. Balsošanas termiņš ir ne mazāk kā divas nedēļas.
22. Klātienes balsošana notiek Pašvaldības Centrālās pārvaldes klientu apkalpošanas centros Pašvaldības paziņojumā norādītajās vietās un laikos.
23. Elektroniskai balsošanai izmanto vietni e.sigulda.lv, kur var autentificēties ar internetbankas autentifikācijas līdzekli, eID vai droša elektroniskā paraksta viedkarti.
24. Par Iedzīvotāju padomes kandidātiem katrā Iedzīvotāju padomes darbības teritorijā var balsot vienu reizi.
25. Kandidātu pieteikumu veidlapu un balsu apkopošanu veic ar izpilddirektora rīkojumu izveidota balsu skaitīšanas komisija.
26. Iedzīvotāju padomē tiek ievēlēti tie kandidāti, kas balsošanā ir saņēmuši lielāko balsu skaitu. Pašvaldība tīmekļa vietnē www.sigulda.lv sadaļas “Sabiedrība” apakšsadaļā “Sabiedrības līdzdalība” un Pašvaldības sociālo tīklu kontos publicējot apkopotu informāciju par to, cik balsis saņēmis katrs kandidāts.
27. Ja ievēlētā Iedzīvotāju padomes locekļa pilnvaras tiek izbeigtas pirms pilnvaru termiņa beigām, attiecīgā Iedzīvotāju padomes locekļa vietā līdz attiecīgā pilnvaru termiņa beigām stājas nākamais balsošanā lielāko skaitu saņēmušais kandidāts.
28. Ja balsošanā vairāki kandidāti saņēmuši vienādu balsu skaitu, kandidāts tiek noteikts izlozes kārtībā.
29. Iedzīvotāju padomes pilnvaru termiņš ir 2 (divi) gadi.
30. **Iedzīvotāju padomes darba organizācija**
31. No Iedzīvotāju padomes locekļiem tiek ievēlēts Iedzīvotāju padomes priekšsēdētājs, priekšsēdētāja vietnieks un sekretārs.
32. Iedzīvotāju padomi vada tās priekšsēdētājs vai viņa prombūtnē – priekšsēdētāja vietnieks.
33. Iedzīvotāju padomes sēdes notiek pēc nepieciešamības, taču ne retāk kā reizi ceturksnī. Iedzīvotāju padomes sēdes sasauc Iedzīvotāju padomes priekšsēdētājs, ja to pieprasa vismaz trešā daļa Iedzīvotāju padomes locekļu vai Iedzīvotāju padomei ir jāsagatavo lēmuma projekts izskatīšanai domē.
34. Iedzīvotāju padomes gaitu protokolē Iedzīvotāju padomes sekretārs un to paraksta Iedzīvotāju padomes priekšsēdētājs. Protokolu oriģinālu glabāšanu nodrošina Pašvaldības Centrālā pārvalde.
35. Iedzīvotāju padome ir lemttiesīga, ja Iedzīvotāju padomes sēdē piedalās vismaz puse no Iedzīvotāju padomes locekļiem.
36. Iedzīvotāju padomes lēmumi tiek pieņemti, Iedzīvotāju padomes locekļiem atklāti balsojot. Ja balsu skaits ir vienāds, noteicošā ir Iedzīvotāju padomes priekšsēdētāja balss.
37. Iedzīvotāju padomes sēdes ir atklātas un uz tām var tikt aicināts Pašvaldības attiecīgās teritorijas pagasta pārvaldes vadītājs, domes deputāti un Pašvaldības centrālas pārvaldes un iestāžu vadītāji, nevalstisko organizāciju, komercsabiedrību un iedzīvotāju pārstāvji.
38. Iedzīvotāju padomes locekli var atbrīvot no pienākumu pildīšanas Iedzīvotāju padomē gadījumos, ja Iedzīvotāju padomes loceklis pats izteicis šādu vēlmi vai arī 3 reizes pēc kārtas nav piedalījies Iedzīvotāju padomes sēdēs bez attaisnojoša iemesla. Par Iedzīvotāju padomes locekļa atbrīvošanu lēmumu pieņem Iedzīvotāju padome.
39. Iedzīvotāju padomes loceklis, pildot Iedzīvotāju padomes locekļa amata pienākumus, darbojas attiecīgās teritorijas iedzīvotāju interesēs un izvairās no interešu konflikta. Iedzīvotāju padomes loceklis atturas no dalības sēdē vai atturas no tādu lēmumu pieņemšanas, kas ietekmē vai var ietekmēt Iedzīvotāju padomes locekļa, tā radinieka, tam piederoša uzņēmuma personiskās vai mantiskās intereses.
40. Ja Iedzīvotāju padomes loceklis pieļāvis interešu konflikta situāciju, Iedzīvotāju padomei ir tiesības lemt par Iedzīvotāju padomes locekļa pilnvaru izbeigšanu.
41. **Padomes darbības nodrošinājums**
42. Iedzīvotāju padomes sēžu organizēšanai Iedzīvotāju padome izmanto pašvaldības īpašumā esošās telpas, iekārtas un aprīkojumu, iepriekš to saskaņojot ar Pašvaldības Centrālo pārvaldi.
43. Informācija par plānoto Iedzīvotāju padomes sēdi tiek ievietota Pašvaldības tīmekļa vietnē un sociālo tīklu kontos vismaz 10 (desmit) darba dienas pirms Iedzīvotāju padomes sēdes, norādot Padomes sēdes norises vietu un izskatāmos jautājumus.
44. Iedzīvotāju padomes priekšsēdētāja parakstītu protokolu ar Iedzīvotāju padomes sēdē izskatītajiem jautājumiem un pieņemtajiem lēmumiem Iedzīvotāju padomes sekretārs, nosūta Pašvaldības Sabiedrisko attiecību pārvaldei uz e-pastu: prese@sigulda.lv, ievietošanai Pašvaldības tīmekļa vietnē www.sigulda.lv sadaļas “Sabiedrība” apakšsadaļā “Sabiedrības līdzdalība”.

1. **Sadarbība ar Pašvaldības domi**
2. Pašvaldības domes priekšsēdētājs un deputāti vismaz vienu reizi gadā tiekas ar Iedzīvotāju padomi, lai apspriestu ar Iedzīvotāju padomes darbību saistītus jautājumus.
3. Pašvaldībai ir pienākums 20 dienu laikā izskatīt iesniegumus ( tai skaitā lēmumprojektus), ko iesniegusi Iedzīvotāju padome, un lemt par iesnieguma (arī lēmumprojekta) turpmāko virzību, nosakot par to atbildīgo Pašvaldības institūciju.
4. Iedzīvotāju padomes locekļiem, pārstāvot Iedzīvotāju padomi, ir tiesības piedalīties Pašvaldības domes sēdēs un komiteju sēdēs ar padomdevēja tiesībām.